open-index/open-wikipedia-markdown huggingface dataset:
பேட்வா ஆறு

**பேட்வா ஆறு** (Betwa River) வட இந்தியாவில் ஓடும் ஆறு ஆகும். இது யமுனை நதியின் கிளை ஆறு ஆகும். இதன் மறு பெயர் வெட்ராவதி (Vetravati) ஆறு ஆகும். இது மத்தியப் பிரதேசத்தில் உள்ளது. இந்த ஆறானது கடைசியில் கென் ஆற்றுடன் இணைகிறது.

## வரலாறு
சமஸ்கிருதத்தில் பேட்வா என்றால் *வெட்ராவதி* என்று பொருள். இந்த ஆற்றைப் பற்றி மகாபாரதத்தில் குறிப்புகள் உள்ளன. வெறாவதி என்பதற்கு *சுக்திமதி* என்று பொருள். இந்த நதிக் கரையானது இடம்பெயரும் நீர்ப் பறவைகளுக்கு முக்கிய நீர் நிலையாக விளங்குகிறது.

## நதி நீர் வாரியம்
இந்த ஆறானது மொத்தம் 590 கிலோமீட்டர்கள் நீளமுடையது. இதில் 232 கிலோமீட்டர்கள் மத்தியப் பிரதேசத்திலும் மீதி 358 கிலோமீட்டர்கள் உத்திரம் பிரதேசத்திலும் ஓடுகிறது. உத்திரப் பிரதேசம் மற்றும் மத்தியப் பிரதேசம் அரசுகளுக்கு இடையேயான உடன்படிக்கையின் படி 1973 ஆம் ஆண்டு பேட்வா நதிநீர் வாரியம் அமைக்கப்பட்டது.

## நதிகள் இணைப்பு
மத்தியப் பிரதேச மாநிலத்தின் நதிகள் இணைப்புத் திட்டத்தின் கீழ் பேட்வா ஆறானது, கென் ஆற்றுடன் இணைக்க  25 டிசமப்ர் 2024 அன்று இந்தியப் பிரதமர் நரேந்திர மோதி அடிக்கல் நாட்டினார். இந்த ஆறுகளின் இணைப்பால் மத்தியப் பிரதேசத்தில் வாழும் 44  இலட்சம்  மக்களும்; உத்தரப் பிரதேசத்தில் வாழும் 21 இலட்சம் மக்களும் பயன் பெறுவர். பேட்வா ஆற்றின் குறுக்கே கட்டப்பட்டுள்ள மடாடிலா அணையானது மத்தியப் பிரதேசம் மற்றும் உத்திரப் பிரதேசம் ஆகிய மாநிலங்களின் நிருவாகத்தின் கீழ் வருகிறது.

## அணைகள்
இந்த ஆற்றின் குறுக்கே,
* இராஜ்காட் அணை
* மட்டத்திலா அணை
* பரிச்சா அணை
* துர்வாரா அணை
ஆகிய அணைகள் கட்டப்பட்டுள்ளன.

## வெளி இணைப்புகள்
*பேட்வா ஆறு
## மேற்கோள்கள்

பகுப்பு:இந்திய ஆறுகள்
பகுப்பு:மத்தியப் பிரதேச ஆறுகள்
பகுப்பு:பண்டைய இந்திய ஆறுகள்
மோனிகா (நடிகை)

**மோனிகா** (பிறப்பு **ரேகா மருதைராஜ்**; 25 ஆகஸ்டு 1987)  என்பவர் ஒரு இந்தியா நடிகையாவார். இவர் தன்னுடைய திரை வாழ்க்கையை தமிழ் மொழிப் படங்களில் துவங்கினார். 1990களில் குழந்தை நட்சத்திரமாகவும், 2000ல் திரைப்படங்களில் முக்கிய கதாபாத்திரத்திலும் நடித்தார். அழகி திரைப்படம் மூலமாகப் புகழ்பெற்ற நடிகையானார். அதையடுத்து *[[இம்சை அரசன் 23ம் புலிகேசி (திரைப்படம்)|இம்சை அரசன் 23ம் புலிகேசி]]* மற்றும் *[[சிலந்தி]]* ஆகிய படங்களிலும் நடித்துப் புகழ்பெற்றார். சமீபத்தில் தன்னுடைய பெயரைப் பார்வனா என்று மாற்றம் செய்தார்; ஆனால் 5/30/2014 அன்று இவர் இசுலாம் மதத்துக்கு மாறியுள்ளதால் தன் பெயரை **எம்.ஜி. ரஹீமா** என மாற்றிக் கொண்டார்.

## திரைப்படங்கள்

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:மலையாள மக்கள்
பகுப்பு:வாழும் மக்கள்
பகுப்பு:1987 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:இந்திய முஸ்லிம்கள்
பகுப்பு:மலையாளத் திரைப்பட நடிகைகள்
பகுப்பு:தமிழ்நாட்டு நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்திய முஸ்லிம் பெண்கள்
பகுப்பு:தமிழ் முசுலிம் நபர்கள்
சமீரா மக்மால்பஃப்

**சமீரா மக்மால்பஃப்** (Samira Makhmalbaf) ஈரானைச் சார்ந்தவர். இவர் திரைப்பட இயக்குநர், திரைக்கதையாசிரியர் ஆவார்.இவர் பிப்ரவரி 15 ஆம் தியதி 1980 ஆம் ஆண்டு பிறந்தவர். இவர் மோசன் மக்மால்பஃப் அவர்களின் மகள் ஆவார். ஈரானின் புதிய தலைமுறை திரைப்பட இயக்குநர்களில் சமீரா குறிப்பிடத்தக்கவர். இவரது தங்கை ஹனா மக்மால்பஃப் ஆவார்.

## இளமைப் பருவம்
தனது 14 வது வயதில் பள்ளியை விட்டு விலகி தனது தந்தையுடன் இணைந்து 5 வருடங்கள் திரைப்படங்கள் பற்றித் தெரிந்து கொண்டார். இரண்டு காணொளிகளைத் தயாரித்த பின்னர் தனது 17 ஆம் வயதில் *தி ஆப்பிள்*  எனும் திரைப்படத்தை சமீரா இயக்கினார்.
2000 ஆம் வருடம் மாஸ்கோவில் நடந்த 22 வது சர்வதேச திரைப்பட விழா நடுவர்களுள் ஒருவராகப் பொறுப்பு வகித்தார்.

## விருதுகள்
*அட் பைவ் இன் தி ஆப்டர்நூன் திரைப்படம் கான்ஸ் திரைப்பட விழாவில் விருது பெற்றது.
*2001 ஆம் ஆண்டு இவரது *ப்ளாக் போர்ட்ஸ்* திரைப்படம் விருது பெற்றது.
*2002 ஆம் ஆண்டுயுனெஸ்கோ விருதைப் பெற்றார்.
**தி கார்டியன்* இதழ் தற்போதைய சிறந்த 40 இயக்குநர்களுள் சமீராவும் ஒருவர் எனக் குறிப்பிட்டது.
## மேற்கோள்கள்

பகுப்பு:ஈரானியத் திரைப்பட இயக்குநர்கள்
பகுப்பு:திரைப்படத் தயாரிப்பாளர்கள்
பகுப்பு:1980 பிறப்புகள்
பகுப்பு:வாழும் மக்கள்
அவசர போலீஸ் 100 (திரைப்படம்)

**அவசர போலீஸ் 100** என்ற திரைப்படம் பாக்யராஜ் இயக்கி நடித்த தமிழ்ப்படமாகும். இந்தத் திரைப்படத்தில் எம். ஜி. ஆர் முக்கிய கதாப்பாத்திரத்தில் வந்தார். 1990களில் வெளிவந்த இந்தத் திரைப்படத்தில், 1977ல் எம். ஜி. ஆரை கதாநாயகனாக வைத்து சி வி சீறிதர் இயக்கிய அண்ணா நீ என் தெய்வம் படத்தின் ஏறக்குறைய 4000 அடி திரைப்படம் காட்சிப்படுத்தப்பட்டது. அதற்கு தக்கவாறு பாக்யராஜ் கதைக்களம் அமைத்திருந்தார்.

இந்தத் திரைப்படத்திற்கு ம. சு. விசுவநாதன் இரு பாடல்களுக்கு இசையமைத்திருந்தார். அத்துடன் ம. கோ. இராமச்சந்திரன் படத்தில் நடித்த மா. நா. நம்பியார், சங்கீதா (நடிகை) மற்றும் வி. எஸ். ராகவன் மற்றும் சிலர் புதிய திரைப்படத்திலும் நடித்திருந்தார்கள். இந்தத் திரைப்படம் 1994ல் இந்தியில் கோபி கிருஷ்ணா என்ற பெயரில் சுனில் ஷெட்டியால் எடுக்கப்பட்டது.

## கதைச் சுருக்கம்

## கதைமாந்தர்கள்

## மேற்கோள்கள்

## வெளியிணைப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:1990 தமிழ்த் திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:கே.பாக்யராஜ் இயக்கிய திரைப்படங்கள்
பகுப்பு:கௌதமி நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
ராத் வான் ஜஸ்டிஸ்

**ராத் வான் ஜஸ்டிஸ்** என்பது ஒல்லாந்தர் கால உயர் நீதிமன்றமாகும். இலங்கையில் கொழும்பு, யாழ்ப்பாணம், காலி ஆகிய இடங்களில் ஒல்லாந்தர் காலத்தில் ராத் வான் ஜஸ்டிஸ் என்ற பெரிய நீதிமன்றங்கள் நிறுவப்பட்டன. இங்கு பாரதூரமான குற்ற வழக்குச்செயல்கள் பற்றி விசாரணை செய்யப்பட்டன. இவை தவிர மற்றைய நீதிமன்றங்களிலிருந்து வரும் வழக்குகளும் இங்கே விசாரணைக்கு எடுத்துக்கொள்ளப்பட்டன.

பகுப்பு:நீதிமன்றங்கள்
கடத்தூர்

இது பக்கவழி நெறிப்படுத்தல் பக்கம்:

*கடத்தூர் (தருமபுரி)
*கடத்தூர் (திருப்பூர்)
*கடத்தூர் (கர்நாடகம்)

பகுப்பு:பக்கவழி நெறிப்படுத்தல்
பாஞ்ச் இ அஸர் (திரைப்படம்)

*பாஞ்ச் இ அஸர்*'  (ஆங்கிலம்:At Five in the Afternoon, அட் பைவ் இன் தி ஆப்டர்நூன், பாரசீக மொழி: பாஞ்ச் இ அஸர்) ஒரு ஈரானியத் திரைப்படம் ஆகும். இப்படத்தின் கதையை எழுதியவர் மோசன் மக்மால்பஃப் ஆவார். இத்திரைப்படத்தை இயக்கியவர் சமீரா மக்மால்பஃப். இத்திரைப்படமானது தாலிபான்களின் வீழ்ச்சிக்குப் பின் கல்வி கற்க விரும்பும் ஒரு பெண்ணின் கதையைச் சொல்லுகிறது.
நேட்டோ படைகள் காபூலில் நுழைந்த பிறகு காபூலில் படம் பிடிக்கப்பட்ட முதல் திரைப்படம் இதுவாகும். இத்திரைப்படம் ஈரானிய மற்றும் பிரெஞ்சு கூட்டுத் தயாரிப்பாகும். ஈரானின் மோசன் மக்மால்பஃப் புரொடக்சன்ஸ் நிறுவனமும் பிரான்ஸின் பேக் பிலிம்ஸ் மற்றும் வைல்டு பன்ச் நிறுவனமும் இணைந்து இத்திரைப்படத்தைத் தயாரித்தனர். இத்திரைப்படம் 2003 ஆம் ஆண்டு கான்ஸ் திரைப்பட விழாவில் விருது பெற்றது.
சமீராவின் தங்கை ஹனா மக்மால்பஃப் *அட் பைவ் இன் தி ஆப்டர்நூன்* திரைப்படம் எடுப்பதை ஒரு ஆவணப்படமாக ''ஜாய் ஆப் மேட்னஸ் (Joy of Madness) எனும் பெயரில் எடுத்தார்.

## மேற்கோள்கள்

பகுப்பு:ஈரானியத் திரைப்படங்கள்
அடுப்பு

thumbnail|மண் அடுப்பு
**அடுப்பு** () என்பது விறகு, நிலக்கரி, சமையல் வாயு போன்ற எரிபொருள்கள் கொண்டு நெருப்பு உண்டாக்கப் பயன்படும் இடமாகும். வீட்டில் சமையல் தேவைகளுக்கும் தொழிற்சாலைகளிலும் இது பயன்படுத்தப்படுகின்றது. காற்று மாசைக் குறைக்க அடுப்புகளின் வடிவமைப்பு தொடர்ந்து மேம்படுத்தப்படுகிறது.

## சமையல் அடுப்பு
மூன்று கண் அடுப்பு, வாயு அடுப்பு, கனல் அடுப்பு, மண்ணெண்ணெய் அடுப்பு எனப் பல வகையாக சமையல் அடுப்பைப் பிரிக்கலாம். பெரும்பாலும் கிராமங்களில் தமது வேலைகளுக்கு மூன்று கண் அடுப்பையும் நகரங்களில் சமையல்வாயு பயன்படுத்தும் அடுப்புக்களையும் உபயோகிக்கின்றனர்.

## மேலும் பார்க்க
*இரட்டைச் சூட்டடுப்பு

## மேற்கோள்கள்


## மேலும் படிக்க
* Harris, Howell J., “Inventing the U.S. Stove Industry, c. 1815–1875: Making and Selling the First Universal Consumer Durable,” *Business History Review,* 82 (Winter 2008), 701–33
* Harris, Howell, “Coping with Competition: Cooperation and Collusion in the U.S. Stove Industry, c. 1870–1930,” *Business History Review,* 86 (Winter 2012), 657–692.
* Roth C., “Micro Gasification: Cooking with gas from biomass“ 1st edition, released January 2011 Published by GIZ HERA – Poverty-oriented Basic Energy Service

## வெளி இணைப்புகள்

* Woodheat.org information on woodstoves
* Thomas “Electricity” Ahearn, Canada’s Thomas Edison
* Early Chinese stoves
* Early Japanese stoves
* Energy Star Appliances

பகுப்பு:அடுப்புகள்
புத்தா அசாரம் ஃபொரு ரிக்ட் (திரைப்படம்)

**புத்தா அசாரம் ஃபொரு ரிக்ட்** (ஆங்கிலம்: Buddha Collapsed Out of Shame) 2007-ல் வெளிவந்த ஈரானியத் திரைப்படம் ஆகும். இப்படத்தை இயக்கியவர் கனா மக்மால்பஃப் ஆவார்.

## திரைப்படம்
இத்திரைப்படத்தின் கதையானது ஆப்கானிஸ்தானில் தாலிபான்களின் வீழ்ச்சிக்குப் பிறகு நடப்பதாக உள்ளது. 5 வயது ஆப்கான் பெண் *பக்தே* (Bakhtay) கல்வி கற்க ஆசைப்பட்டு அதற்காகப் போர், வறுமை மற்றும் ஆணாதிக்கம் ஆகியவற்றைச் சந்திப்பதைப் பற்றிய திரைப்படம் இது.*பக்தே*வாக *நிக்பாகத் நெளருஸ்* (Nikbakht Noruz) நடித்துள்ளார்.

## விருதுகள்
*புத்தா கொலாப்ஸ்டு அவுட் ஆப் ஷேம் (Buddha Collapsed out of Shame) 2007 ஆம் ஆண்டு கனடாவில் விருது பெற்றது.
*ஸ்பெயினில் நடந்த சான் செபாஸ்டியன் சர்வதேசத் திரைப்பட விழாவில் இரண்டு விருதுகள் கிடைத்தது. 
## வெளி இணைப்புகள்
*இணையதளம்
## மேற்கோள்கள்

பகுப்பு:ஈரானியத் திரைப்படங்கள்
இலினோர் காட்டன்

**இலினோர் காட்டன்** (Eleanor Catton) (பிறப்பு: 24 செப்டம்பர் 1985) என்பவர் நியூசிலாந்து நாட்டைச் சேர்ந்த புதின எழுத்தாளர் ஆவார். இவரின் தி லுமினரிஸ் என்ற புதினம் 2013ம் ஆண்டிற்கான மான் புக்கர் பரிசைப் பெற்றது.

## எழுத்துப் பணிகள்
* *தி ரிகர்சல், என்ற முதல் புதினம் விக்டோரியா பல்கலைக்கழக அச்சகம் வெல்லிங்டன், 2008ல் வெளியானது. 
* *தி லுமினர்ஸ்'', கிரந்த புக்ஸ் 2013ல் வெளியானது
* இவரின் சிறுகதைகள் பல நூலாக வெளிவந்துள்ளன.

## மேற்கோள்கள்


பகுப்பு:நியூசிலாந்து எழுத்தாளர்கள்
பகுப்பு:1985 பிறப்புகள்
பகுப்பு:பெண் எழுத்தாளர்கள்
பகுப்பு:வாழும் மக்கள்
கன்னிக் கனியமாதல்

**கன்னிக் கனியமாதல்** (*parthenocarpy*, கன்னிப் பழம் என்பது பொருள்) என்பது இயற்கை மற்றும் செயற்கை முறையில் சூல்வித்து உதவியின்றி பழங்களை உற்பத்தி செய்யத் தூண்டும் முறையாகும். இதனால் பழங்கள் விதையற்றுக் காணப்படும். கன்னிக் கனியமாதல் முறை வெளிபப்டையான விதையற்ற பழங்களை உற்பத்தி செய்தாலும், விதைகள் உண்மையில் சிறியதாக இருக்கும்போது சிதைவுற்றுவிடுகின்றன. கன்னிக் கனியமாதல் முறை இயற்கைளில் மாறுபாடாக எப்போதாவது சிலவேளைகளில் ஏற்படுகிறது. ஆனால் இதன் தாக்கம் ஒவ்வொரு பூவிலும் ஏற்பட்டு, தாவரம் பாலியல்சார் உற்பத்தியை ஏற்படுத்த முடியாதாயினும் தாவர வளர்ச்சி இனப்பெருக்கத்திற்கு உதவலாம்.

[right|thumb|விதையற்ற [தர்ப்பூசணி]]

## இதனையும் பார்க்க
*விதையற்ற பழம்
*கன்னிப்பிறப்பு

## வெளியணைப்பு
*

பகுப்பு:தாவர இனப்பெருக்கம்
கனா மக்மால்பஃப்

**கனா மக்மால்பஃப்** (Hana Makhmalbaf) ஈரானைச் சேர்ந்த திரைப்பட இயக்குநர். இவர் செப்டம்பர் மாதம் 3 ஆம் தேதி 1988 ஆம் ஆண்டு பிறந்தார்.

## குடும்பம்
இவர் ஈரானின் திரைப்பட இயக்குநர் மோசன் மக்மால்பஃபின் மகளும் ஈரானிய இயக்குநர் சமீரா மக்மால்பஃபின்ன் தங்கையும் ஆவார்.

## திரைப்பட வாழ்க்கை
இவரின் முதல் குறும்படமான *ஜாய் ஆப் மேட்னஸ்* (Joy of Madness) 2003 ஆம் ஆண்டில் வெளியானது. இத்திரைப்படமானது இவரது சகோதரி சமீரா மக்மால்பஃப் இயக்கிய அட் பைவ் இன் தி ஆப்டர்நூன் திரைப்பட உருவாக்கம் பற்றியது. இவரது இளவயது காரணமாக இத்தாலியின் விதிகளின்படி இத்திரைப்படம் வெனிஸ் திரைப்பட விழாவில் பங்கு இயலவில்லை.

## படைப்புகள்
**ஜாய் ஆப் மேட்னஸ் *(Joy of Madness)
**[[புத்தா கொலாப்ஸ்டு அவுட் ஆப் ஷேம் (திரைப்படம்)|புத்தா கொலாப்ஸ்டு அவுட் ஆப் ஷேம்]]* (Buddha Collapsed out of Shame)

## விருதுகள்
இவரது முதல் திரைப்படமான *[[புத்தா கொலாப்சுடு அவுட் ஆஃப் சேம் (திரைப்படம்)|புத்தா கொலாப்ஸ்டு அவுட் ஆப் ஷேம்]]* (Buddha Collapsed out of Shame) 2007 ஆம் ஆண்டு கனடாவில் விருது பெற்றது. மேலும் இத்திரைப்படத்திற்கு ஸ்பெயினில் நடந்த சான் செபாஸ்டியன் சர்வதேசத் திரைப்பட விழாவில் இரண்டு விருதுகள் கிடைத்தது.
இவரது இரண்டாவது திரைப்படமான *க்ரீன் டேஸ்* (Green Days) ரொறன்ரோ திரைப்பட விழாவில் திரையிடப்பட்டது.

## மேற்கோள்கள்

பகுப்பு:ஈரானியத் திரைப்பட இயக்குநர்கள்
பகுப்பு:திரைப்படத் தயாரிப்பாளர்கள்
பகுப்பு:1988 பிறப்புகள்
பகுப்பு:வாழும் மக்கள்
வாய்ஸ் ஆஃப் அமெரிக்கா

**வாய்சு ஆஃப் அமெரிக்கா** - ஐக்கிய அமெரிக்க கூட்டரசுக்கு சொந்தமான ஒரு பன்னாட்டு ஒளிபரப்பு நிறுவனம். 

அமெரிக்காவின் ஒளிபரப்பு வாரிய ஆளுநர்கள் அமைப்பின் (BBG) கீழ் இயங்கி வரும் இந்நிறுவனம்  அமெரிக்காவுக்கு வெளியே 45 மொழிகளில் பல்வேறு வானொலி, தொலைக்காட்சி சேவைகளை வழங்கி வருகிறது. 

வாய்சு ஆஃப் அமெரிக்கா உலகளவில் செய்தி, பிற நிகழ்ச்சிகளை கிழமைதோறும் 1500 மணி நேரம்  ஒலி/ஒளிபரப்புவதை ஏறக்குறைய 123 மில்லியன் பார்வையாளர்கள் பார்க்கின்றனர்.

## மொழிகள்
வாய்ஸ் ஆஃப் அமெரிக்கா தற்போது 45 மொழிகளில் ஒலி/ஒளிபரப்பப்பட்டு வருகின்றன. (தொலைக்காட்சி அலைவரிசைகள் விண்மீன் சின்னத்துடன் அடையாளப்படுத்தப்பட்டுள்ளன):

## சிறப்பு ஆங்கிலம்

thumb|right|வாய்சு ஆஃப் அமெரிக்காவின் வாசிங்டன் டி.சி. யில் உள்ள தலைமையகம்

ஆங்கிலம் சரியாக தெரியாதவர்களுக்கு உதவும் வகையில், குறைந்த வேகத்தில் வார்த்தைகளை நன்கு தெளிவாக உச்சரிக்கும் சிறப்பு ஆங்கில (Special English) நிகழ்ச்சிகள் 1959 அக்டோபர் 19-ம் தேதி முதல் ஒலிபரப்பத் தொடங்கியது. 

இந்த முறையில் செய்திகள் வாசிக்கும்போது செய்தி வாசிப்பாளர்கள் வழக்கத்தைவிட குறைந்த வேகத்தில் செய்திகளை படிப்பதோடு கடுமையான சொற்களை தவிர்த்து 1500 அடிப்படை சொற்களை மட்டுமே பயன்படுத்துவர். 

ஆங்கிலம் பயில்வோருக்கு இந்நிகழ்ச்சி உதவிகரமாக இருக்கும். இந்தியாவில் டிசிட்டல் செட் டாப் பாக்சு மூலம் கேபிள் டி.வி. நிகழ்ச்சிகளை பார்ப்பவர்களுக்கு வாய்சு ஆஃப் அமெரிக்காவின் சிறப்பு ஆங்கில நிகழ்ச்சிகளை தொலைக்காட்சி பெட்டியின் மூலமும் கேட்க முடியும்.

## மேற்கோள்கள்

பகுப்பு:அமெரிக்க தொலைக்காட்சி நிறுவனங்கள்
பகுப்பு:ஆங்கில தொலைக்காட்சி சேவைகள்
தௌண்டியா கேரா தங்கப் புதையல் சோதனை

**தௌண்டியா கேரா தங்கப் புதையல் சோதனை** உத்தரப் பிரதேசம் மாநில உன்னோ மாவட்டத்தில் சங்கரம்பூர்(பழைய பெயர் தௌண்டியா கேரா) கிராமத்தில் 2013ம் ஆண்டு நடைபெற்றது. சோபன் சர்க்கார் என்ற சாதுவின் கனவில் 1000 டன் மதிப்புள்ள தங்கம் ராஜா ராவ் ராம் பக்சிங் கோட்டையில் இருப்பதாகக் கண்டார் என்று கூறப்படுகிறது.அவர் நேராக இந்தியத் தொல்லியல் ஆய்வகத்திடம் செல்லாமல் ,   மத்திய அமைச்சர் சரண் தாஸ் மஹந்தை அனுகினார் . அதன் பிறகு சுரங்கத்துறை அமைச்சகம் மற்றும் இந்தியத் தொல்லியல் ஆய்வகம் ஆகிய அமைப்புகளுக்குத் தகவல் அனுப்பப்பட்டு அவற்றின் ஒப்புதலுடன் 18 அக்டோபர் 2013ல் அகழாய்வுகள் தொடங்கப்பட்டன.

## தௌண்டியா கேராவின் வரலாறு
தௌண்டியா கேரா கிராமம் ஒரு பழமையான பகுதியாகும். இந்தியத் தொல்லியல் ஆய்வக நிறுவனர் சர் அலெக்சாண்டர் கன்னிங்காம் என்பவரால் தௌண்டியா கேரா மற்றும் ஹயமுக ஆகிய தொல்லியல் இடங்கள் கண்டுபிடிக்கப்பட்டது. ஏழாம் நூற்றாண்டில் சீனப் பயணியான சுவான்சாங் ஹயமுக பகுதிக்கு வந்து ஐந்து புத்தக் கோவில்களின் பட்டியல்களையும் ஆயிரக்கணக்கான புத்தப் பாடசாலைகளையும் பதிவுசெய்துள்ளார். கன்னிங்காம் கூற்றின் படி தௌண்டியா கேரா பகுதி பழைய இந்து போராளி சமூகமான பைஸ் ராஜபுத்திரர்களின் தலை நகரமாக இருந்துள்ளது

## அகழாய்வு
18 அக்டோபர் 2013 அன்று 12 சிறிய குழுக்களுடன் இந்தியத் தொல்லியல் ஆய்வகம் அகழாய்வுகளை நடத்தத் தொடங்கியது. இந்திய ஊடகங்களின் கவனம் ஒரே நாளில் இக்கோட்டைக்கும், இப்பகுதிக்கும் கிடைத்துள்ளது. மேலும் அகழாய்வுகளைக் காணப் பலர் இங்கு கூடுகின்றார்கள் இப் பணியை நீதிமன்றம் கண்காணிக்க கோரி தொடுக்கப்பட்ட பொதுநலன் வழக்கில் உச்சநீதிமன்றம் உடனடியாக எந்த முடிவையும் எடுக்க இயலாது என்று கூறியது. அகழ்வாய்வின்படி, 2013 அக்டோபர் 27-ம் தேதி வரை சுமார் 4000 கோடி இந்திய ரூபாய் மதிப்புள்ள தங்கம் மற்றும் கனிமங்கள் இருப்பதாக நம்பப்படுகிறது.

## மேற்கோள்கள்


பகுப்பு:2013 நிகழ்வுகள்
பகுப்பு:இந்தியத் தொல்லியற்களங்கள்
மிதவை (புதினம்)

**மிதவை** என்பது எழுத்தாளர் நாஞ்சில் நாடன் எழுதிய புதினம் ஆகும். இந்நூலின் முதற்பதிப்பு 1986-ல் அன்னம் பதிப்பகத்தாரின் வெளியீடாக வந்தது. இந்நாவலின் முகப்பு அட்டை ஓவியம் வரைந்தவர் ஓவியர் ஜீவா.

## முன்னுரையில்

இந்நூலுக்கான முன்னுரையில் நாஞ்சில் நாடன்,
 "தமிழ் நாவல் உலகில் வரலாறும் ஆன்மீகமும் தத்துவங்களும் வெகுவாக ஆட்சி செய்யும் நிலையில் எனது நாவல்கள் ஆன்ம,
 சமூக, பொருளாதார, அரசியல் விடுதலைகளைப் பெற்றுத் தரும் வல்லமை கொண்டவை அல்ல. கும்பி கொதித்தவனுக்கு சோறு
 வடித்த கஞ்சித் தண்ணீரில் தேங்காய் துருவிப் போட்டு, தேங்காய் சிரட்டையில் ஊற்றி கருப்புக் கட்டியைக் கடித்துக் கொண்டு
 கொதிக்கக் கொதிக்க உறிஞ்சத் தருவதைப்போல"என்கிறார்.

## பின்னட்டைக் குறிப்புகள்
இந்நாவல் பற்றிய எழுத்தாளர் நகுலனின் கருத்து பின்னட்டையில் ஆங்கிலத்தில் வெளியாகியுள்ளது. அதில், 
 Midhavai is a well constructed work which has added to Nanjil Nadan's artistic effectiveness, they accent a felt experience.
 It may be noticed though he is not concerned with the complexity in the fictional form, the distinctive feature of modernity,
 his novel does not pay in its effectiveness. எனக் குறிப்பிடுகிறார்.

## வெளி இணைப்புகள்
* நாஞ்சில்நாடன் மிதவை

பகுப்பு:1986 தமிழ் நூல்கள்
பகுப்பு:நாஞ்சில் நாடன் நூல்கள்
வெற்றி முழக்கம் (புதினம்)

**வெற்றி முழக்கம்** எனும் இந்நூல் நா.பார்த்தசாரதியால் எழுதப்பட்டது ஆகும். 320 பக்கங்கள் கொண்ட இந்நூல் ஸ்ரீசெண்பகா பதிப்பகத்தாரால் வெளியிடப்பட்டுள்ளது. முதற்பதிப்பு 1961-ல் வெளிவந்தது. பாஸ்கர கவியின் சொப்பன வாசவதத்தா, கொங்குவேளின் பெருங்கதை மற்றும் உ.வே.சா. ஐயரவர்கள் எழுதியுள்ள உதயணன் சரிதச் சுருக்கம் ஆகியவற்றை தழுவி இந்நூல் எழுதப்பட்டுள்ளது.
## முன்னுரை
நா.பார்த்தசாரதி எழுதிய முன்னுரையில்,
:உலக வாழ்க்கையில் பற்றுகள் குறைந்து, மனத்தையும் ஆசைகளையும் வெற்றி கொள்வதுதான் மெய்யான வெற்றி
:என்று அவர்கள் இந்தக் காப்பியத்தின் இறுதியில் உணர்வதாக வருகிறது. இந்த இரண்டு வகை நோக்கிலும் இந்த
:நூலுக்கு, 'வெற்றி முழக்கம்' என்று பேர் வைத்தது பொருத்தமானதுதான். மூன்றாவதாக இந்தக் கதையில் வரும்
:அரசியல் வல்லுனனாகிய யூகி, எல்லாப் பிரச்சனைகளையும் மனத்தினாலேயே வென்று நிற்கிறான் என்பதும் ஒன்று.
என்கிறார்.

## மேற்கோள்கள்

## வெளியினைப்புகள்
*வெற்றி முழக்கம் முழு நூலும் விக்கிமூலத்தில் உள்ளது.

பகுப்பு:1961 தமிழ் நூல்கள்
பகுப்பு:நா. பார்த்தசாரதி நூல்கள்
பகுப்பு:வரலாற்றுத் தமிழ்ப் புதினங்கள்
சாதத் ஹசன் மண்ட்டோ

**சாதத் ஹசன் மண்ட்டோ** (*Saadat Hassan Manto*, 11 மே 1912 – 18 சனவரி 1955) என்பவர் பாக்கித்தானைச் சேர்ந்த உருது மொழி எழுத்தாளர் ஆவார். இவர் சிறுகதைகள், புதினம், கட்டுரைகள், நாடகங்கள் போன்றவற்றை எழுதியுள்ளார்.

## பிறப்பு மற்றும் ஆரம்ப வாழ்க்கை
சாதத் ஹசன் மண்ட்டோ 1912-ம் ஆண்டு மே மாதம் 11ம் தேதி பஞ்சாப் மாகாணம் லூதியானா மாவட்டம் சாம்ராலா வட்டாரத்தின் பாப்ரோடி கிராமத்தில் பிறந்தவர். காஷ்மீர் முஸ்லிம் குடும்பத்தைச் சார்ந்த இவரின் தந்தை அதிகாரத் தோரணையோடு வாழ்ந்தவர். தாயோ மிகவும் இளகிய மனம் படைத்தவர். இரண்டு முரண்பட்ட சக்திகளுக்கிடையில் சிக்கி உருப்பெற்றவர் தான் மண்ட்டோ.உருது இலக்கியத்தில் முத்திரை பதித்த மண்ட்டோ மெட்ரிக் தேர்வில் உருது மொழிப் பாடத்தில் தேர்ச்சியடையவில்லை என்பது வேடிக்கையான உண்மையாகும். ஆங்கிலத்தில் வெளி வந்த ரஷ்ய, ஃபிரெஞ்சு இலக்கியங்களை வாசிப்பதில் மிகுந்த ஆர்வம் கொண்டு செகாவ், மாக்சிம் கார்க்கி, விக்டர் ஹியூகோ, ஆஸ்கர் ஓயில்ட் ஆகியோரின் புதினங்களால் கவரப்பட்டார்.

## இலக்கியப் பணி
அவரது தொடக்க கால இலக்கியப் பணியானது மொழி பெயர்ப்பாகவே அமைந்தது.1936-ம் ஆண்டு இந்திய முற்போக்கு எழுத்தாளர் சங்கத்தில் உறுப்பினராகச் சேர்ந்தார்.பேச்சு மொழி பஞ்சாபி என்றாலும் இலக்கியத்தை கடைசி வரை உருது மொழியிலேயே படைத்தார்.இந்திய - பாகிஸ்தான் பிரிவினையும் அதையொட்டி நடந்த மரணங்களும் பாலியல் வன்கொடுமைகளும் மண்ட்டோவைத் துடிக்க வைத்தன.

{{Quote|ஒரு லட்சம் இந்துக்களும், ஒரு லட்சம் முஸ்லிம்களும் இறந்து போனார்கள் என்று சொல்லாதீர்கள், இரண்டு லட்சம் மனிதர்கள் இறந்து போனார்கள் என்று சொல்லுங்கள். இரண்டு லட்சம் மனிதர்கள் மரணமடைந்ததில் துயரம் கொள்வதற்கு ஏதுமில்லை. உண்மையில் துயரம் கொள்ள வைப்பது எதுவென்றால் கொல்லப்பட்டவர்களும் கொலை செய்தவர்களும் ஒரே வகையைச் சார்ந்தவர்கள் என்பது தான்..

### படைப்புகள்
22 சிறுகதைத் தொகுப்புகள், ஒரு‍ நாவல், 3 கட்டுரைத் தொகுப்புகளை எழுதியுள்ளார்.
1936-ல் முதல் சிறுகதைத் தொகுப்பு ‘மண்ட்டோ கி. அப்சானே’ வெளியானது.

#### சிறுகதைகள்
# **காலித்**
# **அவமானம்**
# **திற**
# **சகாய்**
# *சில்லிட்டுப் போன சதைப் பிண்டம்*

#### உரைநடை
1954, மார்ச் 15 இல் **அங்கிள் சாம்க்கு‍ மண்ட்டோ கடிதம்** என்ற உரைநடை இலக்கியத்தை எழுதினார்.

## இறப்பு

1955 - ஜனவரி 18ம் நாள் தனது 42வது வயதில் லாகூரில் மரணமடைந்தார்.

## மேற்கோள்கள்

பகுப்பு:1955 இறப்புகள்
பகுப்பு:1912 பிறப்புகள்
பகுப்பு:பாக்கித்தானிய எழுத்தாளர்கள்
பகுப்பு:முற்போக்கு எழுத்தாளர்கள்
பகுப்பு:உருது எழுத்தாளர்கள்
பொன் விலங்கு (புதினம்)

**பொன் விலங்கு** எனும் இந்நூல் நா.பார்த்தசாரதி எழுதிய புதினம் ஆகும். 544 பக்கங்கள் கொண்ட இந்நூல் ஸ்ரீஇந்து பதிப்பகத்தாரால் வெளியிடப்பட்டுள்ளது. சமூக நாவல் என இந்நூலை பதிப்பகத்தார் வகைப்படுத்தியுள்ளனர்.

பகுப்பு:நா. பார்த்தசாரதி நூல்கள்
மூன்றாம் பவுல் (திருத்தந்தை)

அலெக்சாண்டார் பெர்னேஸ் என்பவரை, 1534 நவம்பர் 3- ஆம் நாளில் புதிய பாப்புவாகத் தேர்ந்தெடுத்தனர். இவர் தமது இருபதாவது வயதிலேயே கர்தினாலக பணியாற்றியவர். பாப்புவானபோது வயது 60. இவரது வாழ்க்கை உலகார்ந்தது. பாப்பு என்பதைவிட, ஒர் அரசராகவே ஆளுகை புரிந்தார் பவுல்! ஜெர்மானியப் பேரரசரின் உதவியுடன் ஒரு பொது சங்கத்தைக் கூட்டினார். **திரிதெந்தீன் பொதுச்சங்கம்** என்று நாம் அழைக்கும் அந்த சங்கம், 1545 டிசம்பர் 14-ல் ஆஸ்திரியாவில், திரிதெந்து நகரில் கூடியது இந்தப் பொது சங்கம் 1563 வரை நீடித்தது. இந்த பொதுச் சங்கத்தில் தான் சீர்திருத்த சபையினைருக்கு எதிர்ப்பு - திருச்சபைச் சீர்திருத்தம் என்ற கோட்பாடுகள் வரையறுக்கப்பட்டன. 
பொதுச் சங்கம் நடைபெற்றுக் கொண்டிருக்கும்போதே, 1549 நவம்பர் 10ல் உரோமையில் காலமானார்

 
 

பகுப்பு:இத்தாலிய திருத்தந்தையர்கள்
பகுப்பு:1468 பிறப்புகள்
பகுப்பு:1549 இறப்புகள்
பகுப்பு:திருத்தந்தையர்கள்
பகுப்பு:கர்தினால் குழு முதல்வர்கள்
மூன்றாம் ஜூலியுஸ் (திருத்தந்தை)

புதிய பாப்புவைத் தேர்ந்தெடுக்க, கர்தினால்களுக்கு பத்து வாரம் தேவைப்பட்டன. இங்கிலாந்து கர்தினாலான **ரெஜினால்ட் போல்** என்பவரை புதிய பாப்புவாக தேர்ந்தெடுக்க விரும்பினர்.
ஆனால் அவர் மிகுந்த தாழ்மையுடன், தம்மைப் பாப்புவாக தேர்தெடுக்க வேண்டாம் என்று கேட்டுக் கொண்டார். எனவே, இத்தாலிய கர்தினால் **ஜான் மோன்டி** என்பவரை புதிய பாப்புவாகத் தேர்தெடுத்தனர். 1550 பிப்ரவரி 22இல் பணியேற்றபோது, **மூன்றாம் ஜீலியஸ்** என்று பெயர் சூடிக்கொண்டார்.

அரசன் 8-ஆம் ஹென்றி இறந்தபின், அவரின் மகள் மேரி, இங்கிலாந்தின் அரசியானார். கேண்டர்பரியின் பேராயராக கர்தினால் **போல்** ஐ பாப்பு நியமித்தார். இவர்தான் கேண்ட்ர்பரியின் கடைசி பேராயர். இங்கிலாந்து திருச்சபையில் ஏற்பட்ட பிளவினால் புதிதாக உருவான **'புரொட்டஸ்டான்ட்**' என்ற பிரிவினைச் சபையையும் கத்தோலிக்கத் திருசபையையும், இவரால் சமரசப்படுத்த முடியவில்லை.

எதையும் சாதிக்க முடியாத நிலையில், ஐந்தாண்டுப் பணிப் பொறுப்பிற்குப்பின் 1555 மார்ச் 25ல் ஜீலியஸ் பாப்பு காலமானார்

பகுப்பு:1487 பிறப்புகள்
பகுப்பு:1555 இறப்புகள்
*
பகுப்பு:இத்தாலிய திருத்தந்தையர்கள்
பகுப்பு:திருத்தந்தையர்கள்
இரண்டாம் மர்செல்லுஸ் (திருத்தந்தை)

புதிய பாப்புவாக 1555ல் மார்செலஸ் தேர்ந்தெடுக்கப்பட்டார். இவரின் தேர்வில் அனைவரும் மகிழ்ச்சியடைந்தனர். திருசபையில் ஏற்பட்டுள்ள பிரச்சனைகள், நெருக்கடிகளைச் சமாளித்து புத்துயிர் ஊட்டக்கூடிய துடிப்புள்ள இவரைப் போன்ற ஒருவருக்குதான் திருசபைக் காத்திருந்தது. **'திருத்தந்தையர்களின் வரலாற்றில் மிகவும் உன்னதமான பாப்பு**' என்று இவர் போற்றப்பட்டார். ஆனால் துரதிஷ்டவசமாக, பணிப் பொறுப்பேற்ற **22 நாள்களுக்குள்**, 1555 மே மாதம் முதல் நாள் இறைபதம் சேர்ந்தார்

## மேற்கோள்கள்

பகுப்பு:திருத்தந்தையர்கள்
பகுப்பு:இத்தாலிய திருத்தந்தையர்கள்
பகுப்பு:1501 பிறப்புகள்
பகுப்பு:1555 இறப்புகள்
சிம்பொனி 5 (பீத்தோவன்)

right|frame|சிம்பொனி 5-ன்அட்டைப்படம்

right|thumb|250px|பீத்தோவன்
**சிம்பொனி 5** இசைக் குறிப்புகள் பீத்தோவனால் 1804 முதல் 1808 வரையிலான காலகட்டத்தில் எழுதப்பட்டவை. செவ்வியல் இசையில் சிம்பொனி 5 மிகவும் பிரபலமான ஒன்றாகும். மேலும் அடிக்கடி இசைக்கப்படும் இசைக்குறிப்பும் ஆகும். முதலில் 1808-ல் வியென்னாவில் இக்குறிப்பு இசைக்கப்பட்டது.

## திரைப்படத்தில்
ஈரானிய திரைப்பட இயக்குநர் மோசன் மக்மால்பஃப் தனது தி சைலன்சு திரைப்படத்தின் இறுதிக் காட்சியில் இதைப் பயன்படுத்தியுள்ளார். இத்திரைப்படத்தில் பயன்படுத்தப்பட்ட பீத்தோவனின் சிம்பொனி 5 ன் சிறு பகுதி ()
சிம்பொனி 5 இசைக்கோவையின் சிறு பகுதி {\clef treble \key c \minor \time 2/4 {r8 g'8 [ g'8 g'8 ] | ees'2\fermata | r8 f'8 [ f'8 f'8 ] | d'2 ( | d'2\fermata ) | } }

## சிம்பொனி 5 இசை
சிம்பொனி 5 முழு இசையும் நான்கு குறிப்புகளாகக் கொண்டது. அவை கீழே கொடுக்கப்பட்டுள்ளது.

பகுப்பு:ஒத்தின்னிய இசைகள்
பகுப்பு:ஒலிக்கோப்பு உள்ள கட்டுரைகள்
ஆதி (நடிகர்)

**ஆதி** () (பிறப்பு: டிசம்பர் 14, 1982) இந்திய திரைப்பட நடிகராவார். இவர் பெரும்பாலும் தமிழ் மற்றும் தெலுங்குத் திரைப்படங்களிலும் நடிக்கின்றார்.

தமிழ்த் திரைப்பட உலகில் மிருகம் படத்தின் மூலம் அறிமுகமானார். பின்பு ஷங்கரின் தயாரிப்பில் உருவான ஈரம் படம் புகழைத் தேடித்தந்தது.

## திரைப்படங்கள்

## மேற்கோள்கள்

## வெளியிணைப்புகள்
* 

பகுப்பு:இந்தியத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:1982 பிறப்புகள்
பகுப்பு:21ம் நூற்றாண்டு இந்திய திரைப்பட நடிகர்கள்
பகுப்பு:சென்னை நடிகர்கள்
அலை எண்

**அலை எண்** (Wave number) என்பது ஒரு மீட்டரில் காணப்படும் அலைகளின் மொத்த எண்ணிக்கை ஆகும். மின்காந்த அலைகளின் திசைவேகம்,

C = νλ ஆகும்.

இங்கு λ என்பது அலை நீளமாகும். இதன் அலகு m−1 என்று கொடுக்கப்படுகிறது. ν என்பது அதிர்வெண்ணாகும். எனவே 1/λ என்பது ஒரு மீட்டரில் உள்ள அலைகளின் எண்ணாகும். இது ν −1 என்று எழுதலாம்.

E = hν. எனவே E ஃபோட்டானின் ஆற்றலைக் குறிக்கும்.

E = hc/λ.

இதுவே E= hcν−1 ஆகும்.

இச்சமன்பாடு, ஒளியனின் ஆற்றல், பிளாங்க் மாறிலி, அலை எண் இவைகளுக்குள்ள தொடர்பினைக் காட்டுகிறது.

## மேற்கோள்கள்

பகுப்பு:இயற்பியல்
மிருகம் (திரைப்படம்)

**மிருகம்** திரைப்படம் சாமி இயக்கிய தமிழ்த் திரைப்படமாகும். இத்திரைப்படத்தில் ஆதி கதாநாயகனாக நடித்தார். அவருக்கு இணையாக பத்மபிரியா ஜானகிராமன் நடித்தார்.

இப்படத்தின் தயாரிப்பாளர் கார்த்திகேயன் ஆவார்.

## சர்ச்சை
இத்திரைப்படத்தின் படப்பிடிப்பில் இயக்குநர் சாமி நடிகை பத்மபிரியாவை அறைந்துவிட்டதாக கூறப்பட்டது. அதன் காரணமாக இயக்குனருக்கு ஓராண்டு காலம் திரைப்படத்தினை இயக்க தடைவிதிக்கப்படாலும், இரு தரப்பும் சமாதானமாகி திரைப்படம் குறித்த நேரத்தில் வெளி வந்தது.

## விமர்சனம்
ஆனந்த விகடன் வார இதழில் எழுதிய விமர்சனத்தில் "எய்ட்ஸ் நோயின் கொடூர பக்கங்களை வெளிச்சமிடுவதுதான் இயக்குநரின் நோக்கம் என்றால், பின்பாதி பகீர் காட்சிகளே அதற்குப் போதும்! முன்பாதி காட்சிகளின் நோக்கம் வேறெதுவோ என்றே எண்ணத் தோன்றுகிறது. இல்லாவிட்டால், இது செல்லமான மிருகம்தான்!" என்று எழுதி  மதிப்பெண்களை வழங்கினர்.

## மேற்கோள்கள்

## வெளியிணைப்புகள்
*
*
பகுப்பு:இந்தியத் தமிழ்த் திரைப்படங்கள்
பகுப்பு:2007 தமிழ்த் திரைப்படங்கள்
டைம் ஆப் லவ் (திரைப்படம்)

**நோபட் இ அசிகி/டைம் ஆப் லவ்** (பாரசீக மொழி: نوبت عاشقي‎ ஆங்கிலம்:Time of Love) என்ற திரைப்படம் 1990 ல் வெளிவந்தது. ஈரானிய இயக்குநர் மோசன் மக்மால்பஃப் அவர்கள் இயக்கிய திரைப்படம் இது. இத்திரைப்படத்திற்கான கதை மோசன் மக்மால்பஃப் எழுதியது. இத்திரைப்படம் மூன்று பகுதிகளைக் கொண்டது. மூன்று பகுதிகளும் கிட்டத்தட்ட ஒரே கதையமைப்பை ஒத்தது. இந்த‌ ஈரானியத் திரைப்படம் துருக்கி மற்றும் இஸ்தான்புல் ஆகிய இடங்களில் படமாக்கப்பட்டது. இத்திரைப்படத்தின் வசனங்கள் துருக்கிய மற்றும் பாரசீக மொழியில் இருக்கும். இத்திரைப்படம் 1995 ஆம் ஆண்டு கான்ஸ் திரைப்பட விழாவில் திரையிடப்பட்டது.

## கதை
ஒரே திரைப்படம் மூன்று பகுதிகளை அடக்கியது. அதே நடிகர்கள் அதே கதாப்பாத்திரம். குசால் என்ற ஒரு பெண்ணும், இரண்டு இளவயது ஆண்களும் என இத்திரைப்படத்தில் மூன்று முக்கிய கதாப்பாத்திரங்கள். இரு ஆண்களில் ஒருவர் கறுப்பு முடியும், மற்றொருவர் செம்பட்டை முடியும் உடையவர். இத்திரைப்படத்தின் ஒவ்வொரு பகுதியிலும் குஸால் இந்த இரு இளைஞர்களில் ஒருவரை மணக்கிறார்; மற்றொருவருடன் ரகசியக் காதலில் இருக்கிறார். இத்திரைப்படத்தில் வரும் ஒரு கிழவர் ஒவ்வொருமுறையும் அந்தப் பெண்ணின் தகாத உறவை அறிந்தவராக இருக்கிறார். மேலும் அப்பெண்ணின் கணவனிடம் அந்த விஷயத்தைச் சொல்கிறார்.

## நடிகர்கள்
*ஷிவா கிரீட் (Shiva Gered)
*அப்துர் ரஹ்மான் பாலே (Abdurrahman Palay)
*மெண்டிரஸ் சமான்சிலர் (Menderes Samancilar)
*அகன் துனுஜ் (Aken Tunj)
## வெளி இணைப்புக‌ள்
*இணைய‌த‌ள‌ம்
*நோபட் இ அசிகி
## மேற்கோள்கள்

பகுப்பு:ஈரானியத் திரைப்படங்கள்
பகுப்பு:1990 திரைப்படங்கள்
தி சைக்கிளிச்டு (திரைப்படம்)

**பைசைக்கிளிரான்/ தி சைக்கிளிச்டு** (ஆங்கிலம்:The Cyclist, பாரசீக மொழி:بايسيكل‏ران) என்ற திரைப்படம் 1987 ல் வெளிவந்தது. ஈரானிய இயக்குநர் மோசன் மக்மால்பஃப் அவர்கள் இயக்கிய திரைப்படம் இது.
## கதை
மரண‌த்தருவாயில் இருக்கும் தன் மனைவியின் அறுவை சிகிட்சைக்குப் பணம் வேண்டி ஈரானில் வசிக்கும் ஆப்கான் அகதி ஒருவர் அங்குள்ள ஒரு சதுக்கத்தில் 7 இரவுகள் 7 பகல்கள் இடைவிடாது மிதிவண்டியை ஓட்டுகிறார். ஆப்கான் அகதிகள் ஈரானில் துயரப்படுவதையும் அவரர்களால் இச்சிக்கல்களிலிருந்து மீள முடியாது எனவும் இத்திரைப்படத்தைப் பற்றி விமரிசகர் ஒருவர் குறிப்பிடுகிறார்.

## விருது
ஹவாய் திரைப்பட விழாவில் இத்திரைப்படம் விருது பெற்றது.

## வெளி இணைப்புகள்
*இணையதளம்
## மேற்கோள்கள்

பகுப்பு:ஈரானியத் திரைப்படங்கள்
எக்ஸ்எம்எம்-நியூட்டன்

**எக்ஸ்எம்எம்-நியூட்டன்** (*XMM-Newton*), அல்லது **எக்சு-கதிர் பலகண்ணாடி திட்டம் - நியூட்டன்** (*X-ray Multi-Mirror Mission - Newton*) என்பது சுற்றுப் பாதையில் சுழலும் ஒரு எக்சு-கதிர் வான் ஆய்வுக்கூடம் ஆகும். *ஆரியான் 5* ராக்கட் ஒன்றின் மூலம் 1999 டிசம்பர் இல் ஐரோப்பிய விண்வெளி நிறுவனம் (ESA) இதனை ஏவியது. இந்த செயற்கைக்கோள் ஐசாக் நியூட்டனைச் சிறப்பிக்கும் பொருட்டு அவருடைய பெயரால் அழைக்கப்படுகிறது.

ஆரம்பத்தில் இது  *மிகை உற்பத்தி எக்ஸ்ரே நிறமாலை திட்டம்* (High Throughput X-ray Spectroscopy Mission) என்று அழைக்கப்பட்டது. 40° இல் ஒரு விசித்திரமான 48 மணி நீள்வட்டப் பாதையில் இது நிலை நிறுத்தப்பட்டுள்ளது. இதன் புவிச்சேய்மைநிலை  சுமார் 114,000 கி.மீ. (71,000 மைல்) ஆகவும் அண்மைப்புள்ளி வெறும் 7000 கி.மீ. (4,300 மைல்) ஆகவும் உள்ளது.

இந்த செய்மதி 3,800 கிலோ கிராம்கள் எடை கொண்டது(8,400 பவுண்டுகள்). 10 மீட்டர் (33 அடி) நீளமும் சூரிய மின் தகடுகள் நீட்டப்பட்டால் 16 மீட்டர் (52 அடி) அகலமும் உடையது. இச் செய்மதியில் மூன்று எக்ஸ்-கதிர் தொலைநோக்கிகள் இருக்கின்றன. இவை மீடியா லாரியோ என்கிற இத்தாலிய நிறுவனத்தால் வடிவமைக்கப்பட்டவை. இவை ஒவ்வொன்றிலும் 58 வோல்டர்-வகை குவிக்கப்பட்ட கண்ணாடிகள் இருக்கின்றன. இவற்றின் மொத சேகரிப்பு பரப்பு 4,300 சென்டிமீட்டர் அடுக்கு ரெண்டு ஆகும்.  இந்த மூன்று ஐரோப்பிய ஒளித்துகள் படமாக்கு கருவிகளும்(EPIC) சக்தி எல்லை 0.2 கேவ்லிருந்து 12 கேவ் வரை படம்பிடிக்கும் சக்தி கொண்டவை. இவற்றை தவிர இச்செய்மதியில் இரண்டு துருவும் அலைகருவிகளும்  (grating spectrometers) உள்ளன. இவை ~2 கேவ்விற்கும் கீழ் உணர்வுதன்மை கொண்டவை. மேலும் 30 சென்டிமீட்டர்(12 இஞ்சுகள்) ஆரத்தில்  ரிட்சே செரிடியன் ஒளி/புறஊதாக்கதிர்கள் தொலைநோக்கி ஒன்றும் உண்டு இந்த செய்மதியில்.

இத்திட்டம் 1984ஆம் ஆண்டு முன்மொழியப்பட்டு 1985ஆம் ஆண்டு ஒப்புதல் அளிக்கப்பட்டது. 1993 ஆண்டு ஒரு திட்டக் குழு அமைக்கப்பட்டது. 1996ஆம் ஆண்டு ஒரு தயாரிப்பு பணிகள் துவக்கப் பட்டன. இந்த செய்மதி 1997ஆம் ஆண்டு மார்ச்சு மாதம் உருவாக்கப்பட்டு 1999ஆம் ஆண்டு செம்படம்பர் வரை சோதித்துப் பார்க்கப்பட்டது.

பகுப்பு:ஐரோப்பிய விண்வெளித் திட்டங்கள்
பகுப்பு:செயற்கைக் கோள்கள்
வாகர்சபாத்

**வாகர்சபாத்** (ஆர்மேனியம்: Վաղարշապատ ஆங்கிலம்:Vagharshapat), பொதுவாக **எச்மியாட்சின்** (ஆர்மேனியம்: Էջմիածին) என்று அழைப்பர். இது ஆர்மீனியாவின் நான்காம் பெரிய நகரம் ஆகும். ஆர்மீனியாவின் வரலாறு மிக்க நகரங்களுள் இதுவும் ஒன்றாகும். இது ஆர்மேனியர்களின் ஆன்மீக நடுவங்களில் ஒன்றாகும். இந்நகரம் ஆர்மவிர் மாகாணத்திலேயே பெரும் மக்கட்தொகை கொண்டதாகும்.

## அடையாளங்கள்
### எச்மியாட்சின் தலைக்கோயில்

எச்மியாட்சின் தலைக்கோயில் வரலாற்று சிறப்புமிக்கது.

## மேற்கோள்கள்

பகுப்பு:ஆர்மீனிய நகரங்கள்
முதலக்கம்பட்டி

**முதலக்கம்பட்டி** என்ற ஊராட்சி, தமிழகத்தின் தேனி மாவட்டம், பெரியகுளம் ஒன்றியத்தில் உள்ளது. இந்த ஊராட்சியில்  வைகை அணை உள்ளது.

## வரலாறு
பண்டைய காலத்தில் முதலக்கம்பட்டியில் கள்ளிச்செடிகளும், மரங்களும் அடர்;ந்து காணப்பட்ட பகுதியாகும். அப்போது முயல் வேட்டைக்குச் சென்ற காமு என்பவர் அந்தப்பகுதியில் புலியை கண்டார். உடனே அந்த புலியை கொன்று அந்தப்பகுதியில் குடியேறினார். (புலிக்கு தெலுங்கில் முதவா என்று பெயர்) அந்தப் பகுதியை சுத்தம் செய்து அங்கேயே காமு என்பவரும் அவருடைய உறவினர்களும் குடியேறி உள்ளார்கள். புலியைக் கொன்றதால் காமு நாயக்கரை முதவா காமு நாயக்கர் என்று அழைத்தனர். முதவா காமு நாயக்கருக்கு பெண் கொடுத்தவர் பெண்ணுக்கு துணைக்கு அனுப்ப ஆள் இல்லாததால் ஊர்காவலன் என்னும் காவல்தெய்வத்தை பெண்ணுக்கு காவலாக அனுப்பி வைத்துள்ளார். மேற்கண்ட காவல்தெய்வமான ஊர்காவலன் அந்தப்பகுதி பெண்களுக்கு ஆற்றிலிருந்து தண்ணீர் எடுத்து வருவது, சிறு குழந்தைகளுடன் விளையாடுவது போன்ற வேலைகளை செய்து வந்ததாக செவி வழிச்செய்தி இப்பகுதி மக்களால் நம்பப்பட்டு வருகிறது. தவறு செய்தால் இவர் தண்டனை தருவார் என்று நம்புகின்றனர்.  

## சான்றுகள்

பகுப்பு:தேனி மாவட்ட ஊராட்சிகள்
தி ஆக்டர் (திரைப்படம்)

**கோனர்பிச்சே/ ஆக்டர்** (*The Actor*, பாரசீக மொழி:هنرپیشه) 1993-இல் வெளிவந்த ஈரானியத் திரைப்படம் ஆகும். இப்படத்தை இயக்கியவர் மோசன் மக்மால்பஃப் ஆவார்.

## கதை
மிகச்சிறந்த‌ நடிகராக வேன்டும் என்ற கனவுடன் இருக்கும் ஒருவர் தன் வாழ்வின் துன்பங்களுடன் போராடுவது இத்திரைப்படத்தின் கதை ஆகும்.

## நடிகர்கள்
*அக்பர் அப்டி 
*பாத்திமா மொடாமத் அரியா 
*மஹாயா பெட்ரோசியான் 

## மேற்கோள்கள்
 

## வெளி இணைப்புகள்
*இணையதளம்

பகுப்பு:ஈரானியத் திரைப்படங்கள்
புறநகர் மறைமாவட்டங்கள்

**புறநகர் மறைமாவட்டங்கள்** () என்பது உரோமை நகரின் அருகே புறநகர் பகுதியில் அமைந்துள்ள ஏழு மறைமாவட்டங்களைக் குறிக்கும். இம்மறைமாவட்டங்களின் பட்டம் சார்ந்த ஆயர்களும், உரோமைத் தலைமைக்குருவால் கர்தினால் குழாமின் உறுப்பினர்களாக்கப்பட்ட கீழைச் சபைகளின் மறைமுதுவர்களும் மட்டுமே கர்தினால் குழாமின் மிக உயரிய அணியான *ஆயர்கள் அணி*யினை சேர்ந்தவர்கள் ஆவர்.

இம்மறைமாவட்டங்களின் எல்லைகளும் பெயர்களும் காலப்போக்கில் மாறுபட்டாலும் தற்போது பின்வருவன புறநகர் மறைமாவட்டங்கள் என கருதப்படுகின்றது:
* ஒஸ்தியா மறைமாவட்டம் (1150 முதல் இம்மறைமாவட்டத்தின் உரிமைத் தகுதி கர்தினால் குழு முதல்வருக்கு உறியது)
* வெல்லட்ரி-செக்னி மறைமாவட்டம்
* போர்தோ-சாந்தா ரூஃபினா மறைமாவட்டம்
* ஃபிரஸ்காதி மறைமாவட்டம்
* பாலெஸ்திரினா மறைமாவட்டம்
* அல்பானோ மறைமாவட்டம்
* சபீனா-போகியோ மிர்தேதோ மறைமாவட்டம்

கர்தினால் குழு முதல்வர் ஏற்கனவே தாம் கொண்டுள்ள மற்றொரு ஆலயத்தின் உரிமைத் தகுதியுடன், ஒஸ்தியா மறைமாவட்டத்தின் உரிமைத் தகுதியைக் கொண்டுள்ளார். 1914 வரை, கர்தினால் குழு முதல்வர் தாம் கொண்டுள்ள ஆலயத்தின் உரிமைத் தகுதிக்கு பதிலாக ஒஸ்தியா மற்றும் வெல்லட்ரி மறைமாவட்டத்தின் உரிமைத் தகுதியை பெற்றார். ஆயினும் 1914இல் ஒஸ்தியா மற்றும் வெல்லட்ரி இரண்டாக பிரிக்கப்பட்டது.

திருத்தந்தைக்கு அவரது பணிகளில் உதவுவது இக்கர்தினால் ஆயர்களின் பெரும் பணியாதலால், இவர்கள் தங்கள் மறைமாவட்டத்தை ஒரு துணை ஆயரால் ஆட்சிசெய்வது ஒரு காலத்தில் வழக்கில் இருந்தது. குறிப்பாக ஒஸ்தியா மற்றும் வெல்லட்ரி மறைமாவட்டங்களில் நூற்றாண்டுகளாக இது வழக்கில் இருந்தது. 1910இல் திருத்தந்தை பத்தாம் பயஸ் இதனை எல்லா புறநகர் மறைமாவட்டங்களுக்கும் கட்டாயமாக்கினார். 1962இல் திருத்தந்தை இருபத்திமூன்றாம் யோவான் இவைகளின் உரிமைத் தகுதியினை பட்டம் சார்ந்த (titular bishops) ஒன்றாக மாற்றி இம்மறைமாவட்டங்களுக்கு சொந்த ஆயர்களை நியமித்தார். மறைமாவட்ட ஆயர்களே இம்மறைமாவட்டங்களை நிர்வகிக்கின்றனர் என்றாலும், கார்தினால் ஆயர்கள் இன்றும் தங்களின் ஆலயத்தின் உரிமைத் தகுதியினை சட்டப்படி நிகழும் சடங்கில் ஏற்கின்றனர்.

## மேற்கோள்கள்


பகுப்பு:கர்தினால்கள்
பகுப்பு:கத்தோலிக்க மறைமாவட்டங்கள்
பாக்பேன் (திரைப்படம்)

*தி கார்டனர்* (The Gardener) (பாரசீக மொழி: باغبان ) என்று பரவலாக அறியப்பட்ட பாரசீக மொழித் திரைப்படமான ** பாக்பேன்,**  மோசன் மக்மால்பஃப் இயக்கிய ஈரானியத் திரைப்படம் ஆகும். இத்திரைப்படம் ஆசியா, ஐரோப்பா மற்றும் வட அமெரிக்காஆகிய இடங்களின் திரைப்பட விழாக்களில் பங்கு பெற்றுள்ளது. மேலும் ஒரு ஈரானிய இயக்குனரால் இஸ்ரேலில் தயாரிக்கப்பட்ட முதல் திரைப்படம் இதுவாகும். இத்திரைப்படம் இதுவரை 20 ற்கும் மேற்பட்ட திரைப்பட விழாக்களில் பங்கு பெற்று சிறந்த கலைப்படம் என்ற விருதை குரோசியாவின் திரைப்பட விழாவில் வென்றது. பெய்ருட் திரைப்படவிழாவில் விருது பெற்றது. *நியூயார்க் க்ரிட்டிக் சர்கிள்* அமைப்பால் பாராட்டப்பட்தது. மும்பைத் திரைப்பட விழாவில் சிறந்த 10 திரைப்படங்களுள் இதுவும் ஒன்று என பாராட்டப்பட்டது.

## கதை
இத்திரைப்படமானது *உலகில் மதத்தின் தாக்கம் பற்றி அறிந்து கொள்ள* ஈரானிய இயக்குநர் ஒருவர் தனது மகனுடன் இஸ்ரேல் சென்று வருகிறார். இதை ஒட்டி எடுக்கப்பட்டதே இத்திரைப்படமாகும்.

## நடிகர்கள்
*பப்புவா நியூ கினியைச் சேர்ந்த ரிவிரா எனோ ( Ririva Eona Mabi)
*கனடாவைச் சேர்ந்த பவுலா அசாடி (Paula Asadi)
*ருவாண்டாவைச் சேர்ந்த குல்லாயும் ஞாகறேர் (Guillaume Nyagatare)
*அங்கோலாவைச் சேர்ந்த ட்ஜெரியா ட்ஜ்டெண்டெரொ ஜுஸ்காடோ (Tjireya Tjitendero Juzgado)
*தைவானைச் சேர்ந்த இயான் டேவிட் ஹுவாங் (Ian David Huang)
*நேபாளைச் சேர்ந்த பால் குமாரி குருவாங் (Bal Kumari Gurung)

## விளைவுகள்
இப்படத்தினால் ஏற்பட்ட சர்ச்சைகள் பெரிய அளவில் உலகெங்கும் பேசப்பட்டன.

### பிபிசி
இப்படத்தைச் சுற்றி பல்வேறு சர்ச்சைகள் எழுந்தன. பிபிசி தொலைக்காட்சி நிறுவனம் மக்மல்பஃப்-ன் சர்ச்சைக்குரிய படம் இது என குறிப்பிட்டது.

### ஈரானிய ஊடகங்கள்
அதிகாரபூர்வமாகவும் அதிகாரபூர்வமற்றும் ஈரானிய ஊடகங்கள் இத்திரைப்படத்தைப் பற்றிய செய்தியை வெளியிட்டன. அவரை *சர்ச்சைக்குரிய இயக்குநர்* (fugitive filmmaker) என விமர்சித்தன. பத்திரிகை மற்றும் தொலைக்காட்சி ஊடகங்கள் மக்மால்பஃப் நடுவராக இருந்த திரைப்பட விழாச் செய்திகளில் மக்மால்பஃப்-ன் பெயரைச் சொல்லாமல் எதிர்ப்பைத் தெரிவித்தன. தன்னை மேற்குலக சக்திகளிடம் விற்றுவிட்டார் (பணத்திற்காக விலை போனார்) எனக் குற்றம் சாட்டின.

### இஸ்ரேல் பயணம்
ஈரானியர்கள் இஸ்ரேலுக்குச் செல்ல அனுமதி இல்லை. மீறிச் சென்றால் 5 வருட சிறைத் தண்டனை. ஆனால் மக்மல்பஃப் எதிர்ப்பையும் மீறி இஸ்ரேல் சென்று திரைப்பட விழாவில் இத்திரைப்படத்தைத் திரையிட்டார். ஈரானில் அவருக்கு ஆதரவைவிட எதிர்ப்பே அதிக அளவில் இருந்தது. ஆனால் இஸ்ரேலிய ஊடகங்கள் அவரது வருகைக்கு வாழ்த்து தெரிவித்திருந்தனர். அத்திரைப்பட விழாவில் அவரது திரைப்படத்தின் பிரதிகள் அனைத்தும் விற்றுத் தீர்ந்தன. பிபிஸி தொலைக்க்காட்சிப் பேட்டியில் மக்மால்பஃப், ''புறக்கணிப்பு ஒருபோதும் மக்களின் மனதை மாற்றாது. பேசுவது தான் ஒருவரை ஒருவர் புரிந்து கொள்ளும் வழி" என்றார்.

### ஈரானிய அருங்காட்சியகம்
மக்மால்பஃப் இஸ்ரேல் சென்றதால் இவரின் அனைத்துப் படங்களும் ஈரான் திரைப்பட அருங்காட்சி ஆவணத் தொகுப்பிலிருந்து அகற்றப்பட்டன.

## விருதுகள்
இத்திரைப்படம்,
*கொரியத் திரைப்பட விழா
*யூரோப்பியன் ப்ரீமியர் திரைபட விழா
* நெதர்லாந்து திரைப்பட விழாவின் வாழ்நாள் விருது
*மாஸ்கோ திரைப்பட விழா
*லெபனான் திரைப்பட விழா
*குரேசியா திரைப்பட விழா
*இந்தியத் திரைப்பட விழா
ஆகியவற்றில் சிறப்பு கவனமும் விருதுகளையும் பெற்றது.
## வெளி இணைப்புகள்
*அதிகாரபூர்வ இணையதளம்
*திரைப்படம் தொடர்பான தகவல்கள்
## மேற்கோள்கள்

பகுப்பு:ஈரானியத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பிரித்தானிய திரைப்படங்கள்
பிறழ்ச்சியில்லாப் புறப்பரப்பு

**பிறழ்ச்சியிலாப் புறப்பரப்பு** (*aplanatic surface*) என்பது ஒளியியல் தொடர்புடைய ஒரு பரப்பாகும். இவ்வாறான பரப்புகளுக்கு இரு *பிறழ்ச்சியில்லாக் குவியங்கள்* (*aplanatic points*) உள்ளன. ஒரு தொகுதியின் ஒளியச்சிலுள்ள ஒரு புள்ளியிலிருந்து புறப்படும் ஒளிக்கதிர்கள் மற்றொரு புள்ளியில் குவியவோ அல்லது அப்புள்ளியிலிருந்து விரிந்து பரவுவது போல் தோன்றுவோ செய்யுமாயின் அப்புள்ளிகள் பிறழ்ச்சியில்லாக் குவியங்கள் எனப்படும். ஒரு நீள் வட்டத்தினை அதன் அச்சில் சுழற்றும் போது தோன்றும் நீள்வட்ட திண்மத்தின் குவியங்கள்  இத்தகைய புள்ளிகளாகும்.

*பிறழ்ச்சியில்லா வில்லைத் தொகுதி* (Aplanatic lens system) என்பது 
: nyசைன்θ = n^1y^1சைன்θ^1 \, 
என்ற சமன்பாட்டிற்கு இசைவாக வரும் ஒரு வில்லைத் தொகுதி ஆகும். இச்சமன்பாட்டில் மேலொட்டு இடப்படாதவை பொருள் உள்ளப் பக்கத்தையும் மேலொட்டு இடப்பட்டவை படிமத்தின் பக்கத்தையும் குறிக்கும் அளவுகளாகும்.
: n , n^1  - வில்லைகளின் விலகு எண்களையும்,
: y , y^1 \, - ஒரு பொருளுக்கும் அதன் படிமத்திற்கும் ஒளியச்சிலிருந்து உள்ள தூரங்களையும்,
: θ , θ^1 \,  - ஒளிக்கதிர், ஒளியச்சுடன் ஏற்படுத்தும் கோணங்களையும் குறிக்கும்.
இங்கு முதலில் குறிப்பிட்ட சமன்பாடு *ஆப்பே சைன்* சமன்பாடாகும்.

பகுப்பு:ஒளியியல்
அரோசி - ஏ கௌபான் (திரைப்படம்)

**அரோசி- ஏ கௌபான்** என்பது பாரசீக மொழித் திரைப்படமாகும். **மேரேஜ் ஆஃப் பிலஸ்டு** (Marriage of the Blessed) என்ற ஆங்கிலப் பெயருடன் வெளியானது. இத்திரைப்படத்தை ஈரானிய திரைப்பட இயக்குநர் மோசன் மக்மால்பஃப் இயக்கியிருந்தார்.

## கதை
ஈரான்- ஈராக் போருக்குப்பின் மருத்துவமனையிலிருந்து வெளியே வரும் ராணுவவீரர் ஒருவர் சமூகத்துடன் ஒன்றமுடியாமல் தவிப்பதைக் குறித்த திரைப்படம் இது.

## நடிகர்கள்
*இப்ராகீம் அபாடி (Ebrahim Abadi)		
*முகமுத் பிகாம் (Mahmud Bigham) 	
*ரோயா நோனாகாலி (Roya Nonahali) 		
*மோசன் ஸேயிதாப் (Mohsen Zaehtab)
## வெளி இணைப்புகள்
*இணையதளம்

## மேற்கோள்கள்

பகுப்பு:ஈரானியத் திரைப்படங்கள்
பேகாட் (திரைப்படம்)

**பேகாட்** எனும் பாரசீக மொழித் திரைப்படம் ஈரானிய திரைப்பட இயக்குநர் மோசன் மக்மால்பஃப் இயக்கிய திரைப்படம் ஆகும். இத்திரைப்படம் *பாய்காட்* (ஆங்கிலம்: Boycott) எனும் பெயரில் வெளியானது. ஈரானின் மற்றுமொரு புகழ் பெற்ற இயக்குநர் மசித் மசிதி இத்திரைப்படத்தில் நடித்திருந்தார். இத்திரைப்படம் 1985 ஆம் ஆண்டு வெளியானது.
## கதை
இத்திரைப்படமானது  கம்யூனிஸ்டு நடவடிக்கைகளுக்காக மரண தண்டனை விதிக்கப்பட்ட இளைஞனைப் பற்றியது. இத்திரைபடம் மோசன் மல்மாக்பஃப்-ன் வாழ்க்கையின் ஒரு பகுதி என பரவலாக நம்பப்படுகிறது.

## நடிகர்கள்
*முகம்மது காஸேபி (Mohammad Kasebi)
*மசித் மசிதி (Majid Majidi)
*எஸ்மாத் மக்மால்பஃப் (Esmat Makhmalbaf)
*ஸோக்ரே ஸார்மாடி (Zohreh Sarmadi) 		
*அர்டலான் ஷோஜா- காவே (Ardalan Shoja-Kaveh)
*எஸ்மாயில் சால்டனியன் (Esmail Soltanian )
## வெளி இணைப்புகள்
*இணையதளம்

பகுப்பு:ஈரானியத் திரைப்படங்கள்
பகுப்பு:1985 திரைப்படங்கள்
கர்தினால் குழு முதல்வர்

**கர்தினால் குழு முதல்வர்** (; ) என்பவர் கத்தோலிக்க திருச்சபையின் கர்தினால்கள் குழாமின் தலைவர் ஆவார். இப்பதவி 12ம் நூற்றாண்டில் நிருவப்பட்டது ஆகும். இப்பணிப்பொருப்பில் இருப்பவர் தலைவர் என அழைக்கப்பட்டாலும் மற்றக் கர்தினால்கள் மீது எவ்வித ஆட்சி உரிமையும் இவருக்கு கிடையாது; இவர் *சரிநிகரானவர்கள் நடுவில் முதலிடம் பெறுபவர்* என கருதப்படுகின்றனர்.
 
கர்தினால் குழு முதல்வராக தேர்வு செய்யப்படுபவருக்கு அவர் ஏற்கனவே கொண்டுள்ள மற்றொரு ஆலயத்தின் உரிமைத் தகுதியுடன், ஒஸ்திபா மறைமாவட்டத்தின் உரிமைத் தகுதியும் அளிக்கப்படும். இதலால் முதல்வர் கர்தினால் ஆயர் அணியின் உறுப்பினராவார்.

## தேர்தல்

பொதுவாக நீண்ட நாள் கர்தினால் பணிபுரிந்தவரே முதல்வராக தேர்வு செய்ப்பட்டாலும், இவ்வாறு தேர்வு செய்யப்பட எவ்வித கட்டாயமும் இல்லை. வழக்கப்படி புறநகர் மறைமாவட்டங்கலில் நீண்ட நாள் கர்தினால் பணிபுரிந்தவரே முதல்வராக தேர்வு செய்யப்படுவார். இது திருத்தந்தை ஆறாம் பவுலினால் 1917இல் சட்டமாக்கப்பட்டு 1965 வரை நடப்பில் இருந்தது. ஆயினும் இது இரண்டாம் அருள் சின்னப்பரால் நீக்கப்படு பின்வரும் பமுறை கடை பிடிக்கப்படுகின்றது.

முதல்வரின் பதவியிடம் காலியானால், புறநகர் ஆலய உரிமைத் தகுதி பெற்ற கர்தினால்கள் மட்டுமே, தங்கள் குழுவைச் சார்ந்த ஒருவரைக் குழாமின் முதல்வராகச் செயல்படத் தேர்ந்தெடுக்க முடியும்; இத்தேர்தலுக்குத் துணைமுதல்வர் இருந்தால் அவரோ அல்லது அவர்களில் வயதால் மூத்தவரோ தலைமை ஏற்பார்; தேர்ந்தெடுக்கப்பட்டவரின் பெயரை திருத்தந்தையிடம் தெரிவித்து அனுமதி பெற வேண்டும். இம்முறைப்படியே துணைமுதல்வர் ஒருவரும் தேர்ந்தெடுக்கப்படுவார்.

இப்பதவியில் இருப்பவர் தனது மரணம் வரையோ அல்லது பணி துறப்பு வரையோ கர்தினால் குழு முதல்வராக இருக்கலாம். இதிலிருந்து ஓய்வு பெற கட்டாய வயது வரம்பு இல்லை.

## சிறப்பு உறிமைகள்
திருத்தந்தையாகத் தேர்ந்தெடுக்கப்பட்டவர் ஆயராக இல்லாதிருப்பின், அவருக்கு ஆயர்பட்டம் அளிப்பது கர்தினால் முதல்வருக்கு உரிய உறிமையாகும்.

## திருத்தந்தையாக தேர்வான கர்தினால் குழு முதல்வர்கள்
கர்தினால் குழு முதல்வராக பணிபொறுப்பு வகிக்கும் போது திருத்தந்தையாக எட்டுபேர் தேர்வாகி உள்ளனர். அவர்கள்: நான்காம் அனஸ்தாசியுஸ், மூன்றாம் லூசியஸ், ஒன்பதாம் கிரகோரி, நான்காம் அலெக்சாண்டர், ஆறாம் அலெக்சாண்டர், மூன்றாம் பவுல், நான்காம் பவுல், பதினாறாம் பெனடிக்ட்.

## மேற்கோள்கள்


பகுப்பு:கர்தினால்கள்
*
பகுப்பு:திருச்சபைப் பட்டங்கள்
நசீருத்தீன் சா ஆக்டர்- இ சினிமா (திரைப்படம்)

**நசீருத்தீன் சா ஆக்டர்- இ சினிமா** (Nasseroddin Shah Actor-e Cinema‎ ) எனும் பாரசீக மொழித் திரைப்படம் ஈரானிய இயக்குநர் மோசன் மக்மால்பஃப் இயக்கியது. இத்திரைப்படம் *ஒன்ஸ் அப்பான் அ டைம், சினிமா* (Once Upon a Time, Cinema) எனும் ஆங்கிலப் பெயருடன் வெளியானது. இத்திரைப்படம் 1992 ஆம் ஆண்டு வெளியானது. இப்படத்தை எழுதி இயக்கியவர் மோசன் மக்மால்பஃப் ஆவார்.

## திரைப்படத்தைப் பற்றி
இது ஒரு நகைச்சுவைத் திரைப்படமாகும். இத்திரைப்படத்தில் பழைய ஈரானியத் திரைப்படங்களின் காட்சிகள் இடம் பெற்றிருக்கும். இது கருப்பு- வெள்ளைத் திரைப்படமாகத் தயாரிக்கப்பட்டது. இத்திரைப்படம் 1991 ஆம் ஆண்டில் வெளியானது.

## விருதுகள்
இத்திரைப்படம்,
*இஸ்தான்புல் சர்வதேச திரைப்பட விழா விருது 
*கார்ல்வி வேரி (Karlovy Vary) சர்வதேச திரைப்பட விழா விருது 
ஆகிய இரு விருதுகளைப் பெற்றது.

## வெளி இணைப்புகள்
*இணையதளம்
## மேற்கோள்கள்

பகுப்பு:ஈரானியத் திரைப்படங்கள்
பகுப்பு:1992 திரைப்படங்கள்
செயற்கை உரம்

தொழிற்சாலைகளில் வணிக முறையில் தயாரிக்கப்பட்டு, தாவர ஊட்டப்பொருள்களாகப் பயன்படுத்தப்படும் வேதிப்பொருள்கள் **செயற்கை உரங்கள்** ஆகும். இவை நைட்ரஜன், பாஸ்பரஸ், பொட்டாசியம் போன்றவற்றை அளிக்கின்றன. நல்ல உடல் வளர்ச்சி கொண்ட ஆரோக்கியமான நோயற்ற தாவரங்களை உருவாக்குவதற்கு இவை பயன்படுத்தப்படுகின்றன.

பகுப்பு:உரம்
சொர்ணமால்யா (நடிகை)

**சொர்ணமால்யா** தென்னிந்திய திரைப்பட மற்றும் தொலைக்காட்சி நடிகை ஆவார். இவர் பரதநாட்டிய கலைஞரும் ஆவார். இவருடைய தந்தை பண்டிதர் சேதுராமன்.

## திரை வரலாறு
சன் தொலைக்காட்சியின் இளமைப் புதுமை (தொலைக்காட்சி நிகழ்ச்சி) மூலம் தொலைக்காட்சியில் அறிமுகமானார். மணிரத்தினம் இயக்கத்தில் வெளிவந்த அலைபாயுதே திரைப்படத்தின் மூலமாக திரைத்துறைக்கு அறிமுகமானார்.

## திரைப்படங்கள்

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:தமிழ்நாடு தொலைக்காட்சி நடிகைகள்
பகுப்பு:தமிழ்த் திரைப்பட நடிகைகள்
பகுப்பு:1981 பிறப்புகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:சென்னை நடிகைகள்
கெர்மா (இயற்பியல்)

**கெர்மா** (KERMA-Initial **K**inatic **E**nergy **R**eleased per unit **MA**ss ) என்பது மின்காந்த கதிர்வீச்சினை அளவிடப் பயன்படுத்தப்படும் ஓர் அலகாகும். ஒரு பொருளில் (அது வளிம நிலையிலோ அல்லது திண்ம நிலையிலோ இருக்கக் கூடும்) கதிர் வீச்சு விழும்போது, அதன் விளைவாகத் தோற்றுவிக்கப்படும் மின்னூட்டத் துகள்களின் ஆரம்ப இயக்க ஆற்றலின் மொத்த அளவாகும்.

:    K= \frac {dE}{dm} \,   இங்கு dm நிறையினையும் dE ஆற்றலையும் குறிக்கும்.

கெர்மாவின் அலகு கிரே (Gy) அல்லது ஜூல்/கிலோகிராம் (J/kg) ஆகும்.

## சான்றுகள்

பகுப்பு:கதிர் மருத்துவம்
பகுப்பு:மருத்துவ இயற்பியல்
கேப்பே (திரைப்படம்)

**கேப்பே** (*Gabbeh*) ஈரானிய இயக்குநர் மோசன் மக்மால்பஃப் இயக்கிய திரைப்படம் ஆகும். இத்திரைப்படம் 1996 ஆம் ஆண்டு கான்ஸ் திரைப்பட விழாவில் திரையிடப்பட்டது. இத்திரைப்படம் 1996 ஆம் ஆண்டு ஜூன் மாதம் 22 ஆம் தியதி வெளியானது. The film was selected as the Iranian entry for the Best Foreign Language Film at the 70th Academy Awards, but was not accepted as a nominee.

## நடிகர்கள்
*அப்பாஸ் சாயா (Abbas Sayah) 
*ஷகாயே த்ஜோடாத் (Shaghayeh Djodat)
*ஹூசைன் மொஹராமி (Hossein Moharami)
*ரோகிய் மொஹராமி (Rogheih Moharami)
*பர்வானே கலாந்தாரி (Parvaneh Ghalandari)

## விருதுகள்
**கேட்டலோனியன் திரைப்பட விழாவில்* சிறந்த இயக்குனருக்கான விருது. 
**சிங்கப்பூர் சர்வதேச திரைப்பட விழாவில் சில்வர் ஸ்கிரீன்* விருது.
**தோக்கியோ சர்வதேச திரைப்பட விழாவில்* விருது

## வெளி இணைப்புகள்
*இயக்குனரின் இணையதளம்
*இணையதளம்

## மேற்கோள்கள்

பகுப்பு:ஈரானியத் திரைப்படங்கள்
கீசே காயே கிசு (திரைப்படம்)

**கிச்சே காயே கிசு** (ஆங்கிலம்: Tales of Kish, பாரசீக மொழி: Ghessé hayé kish‎) எனும் ஈரானியத் திரைப்படத்திற்கு *கிஷ் டேல்ஸ்* (Kish Tales) எனவும் ஆங்கிலப் பெயர் உண்டு. இத்திரைப்படம் 1999 ஆம் ஆண்டு வெளியானது. இத்திரைப்படத்தை எழுதி இயக்கியவர்கள் மோசன் மக்மால்பஃப், அஃபோல்பாஸி ஜலிலி மற்றும் நாசர் தாக்வாய் ஆகியோர் ஆவர். இத்திரைப்படம் 1999 ஆம் ஆண்டு கான்ஸ் திரைப்பட விழாவில் திரையிடப்பட்டது.

## நடிகர்கள்
*ஹூசைன் பனய் ( Hossein Panahi)
*அதேஃபா ரஸாவி (Atefeh Razavi)
*ஹஃபீஸ் பாக்டெல் (Hafez Pakdel) 
*மொஹ்மத் பாப்கன் (Mohamad A.Babhan)
*நோரியா மஹிகிரான் (Norieh Mahigiran)

## வெளி இணைப்புகள்
*இணையதளம்

## மேற்கோள்கள்

பகுப்பு:ஈரானியத் திரைப்படங்கள்
முக்குளம்

**முக்குளம்** (ஆங்கிலம்: Mukkulam), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டம், திருச்சுழி வட்டம், நரிக்குடி ஊராட்சி ஒனறியத்தில் இருக்கும் ஒரு கிராமம் ஆகும் . சிவகங்கை சமசுதானத்தின் அரசர் முத்துவடுகநாதத் தேவரின் படைத் தளபதிகள் **மருதுசகோதரர்கள்** பெரிய மருது பாண்டியர், சின்ன மருது பாண்டியர் பிறந்த ஊர். . 

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 21,589 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். திருப்புவனம் மக்களின் சராசரி கல்வியறிவு 81.92% ஆகும். இது இந்திய தேசிய சராசரி கல்வியறிவான 75% விட கூடியதே. திருப்புவனம் ம]]க்கள் தொகையில் 13.74%  ஆறு வயதுக்குட்பட்டோர் ஆவார்கள்.

## இவற்றையும் காண்க
*பெரிய மருது
*சின்ன மருது மகன் துரைச்சாமி
*மருது குடும்பத்து நகைகள்
*மருதிருவர் பெற்ற சாபம்

## ஆதாரங்கள்

## வெளி இணைப்புகள்
* விக்கிமேப்பியாவில் முக்குளம் அமைவிடம்

பகுப்பு:விருதுநகர் மாவட்டத்திலுள்ள கிராமங்கள்
திருத்தந்தை நாடுகள்

**திருத்தந்தை நாடுகள்** என்பது இத்தாலிய தீபகற்பத்தில் 500 முதல் இருந்து 1870 வரை திருத்தந்தையின் நேரடி ஆட்சியில் இருந்த பகுதிகளை குறிக்கும். 1861இல் பேய்துமோன்ட்-சார்தீனியா பேரசால் ஒன்றிணைக்கப்படும் வரை தற்போதிய இத்தாலியில் இருந்த பெரும் அரசுகளில் இதுவும் ஒன்று. 1861க்குப்பின் இந்த நாட்டின் எல்லைகள் லாசியோ வரை சுறுங்கினாலும் 1870 வரை இந்த நாடு நிலைத்திருந்தது. இதன் வலிமையின் உச்சியில் இது லாசியோ, மார்ச், உம்பிரியா மற்றும் ரோமாங்னாவையும், எமிலியாவின் சில பகுதிகளையும் உள்ளடக்கியிருந்தது.

இவ்விடங்களின் மீது திருத்தந்தைக்கு இருந்த அதிகாரம் உலகியல் சார்ந்ததாக கருதப்பட்டது. இது உலகம் முழுதும் அவருக்கு இருந்த ஆன்மீக அதிகாரத்திலிருந்து வேறுபடுத்தியே பாற்கப்படுகின்றது.

பகுப்பு:முன்னாள் முடியாட்சிகள்
பகுப்பு:திருப்பீடம்
பகுப்பு:இத்தாலியின் வரலாறு
பகுப்பு:இத்தாலி
பகுப்பு:வத்திக்கான்

## மேற்கோள்கள்
சலாம் சினிமா (திரைப்படம்)

**சலாம் சினிமா** (பாரசீக மொழி: Salaam Cinema‎) என்பது பாரசீக மொழித் திரைப்படம் ஆகும். இதை ஈரானிய இயக்குநர் மோசன் மக்மால்பஃப் இயக்கினார். இத்திரைப்படம் *ஹலோ சினிமா* (Hello Cinema) எனும் ஆங்கிலப் பெயரில் வெளியானது. இத்திரைப்படம் ஏப்ரல் மாதம் 14 ஆம் தியதி 1995 ஆம் ஆண்டு வெளியானது. கான்ஸ் திரைப்பட விழாவில் இத்திரைப்படம் விருது வழங்கிக் கவுரவிக்கப்பட்டது. இத்திரைப்படம் உலகில் திரைப்படம் தோன்றி 100 ஆண்டுகள் ஆனதைக் குறிக்கும் வகையில் தயாரிக்கப்பட்டது. முதல் நகரும் கேளிக்கைத் திரைப்படம் 1885 ஆம் ஆண்டு தயாரித்து திரையிடப்பட்டது. இத்திரைப்படத்தைப் படமாக்குவதற்கு 100 நடிகர்கள் தேவைப்பட்டதால் அதற்காக மோசன் மக்மால்பஃப் பத்திரிகையில் விளம்பரம் செய்திருந்தார். மக்மால்பஃப் திரைப்படத்தில் நடிக்கும் ஆவலில் ஆயிரக்கனக்கானோர் திரண்டிருந்தனர்.
## நடிகர்கள்
*மொக்தாரியன் (M. H. Mokhtarian)
* மிர்ஹாதி தேயிபி (Mirhadi Tayebi) 
* அஸாதே ஸாங்கானேக் (Azadeh Zanganeh)
* மொஹர்ராம் ஸாய்னால்ஸாதே (Moharram Zaynalzadeh)
## வெளி இணைப்புகள்
*இணையதளம்
*இயக்குனரின் இணையதளம்
*விமரிசனம் 

## மேற்கோள்கள்

பகுப்பு:ஈரானியத் திரைப்படங்கள்
தூதை

**தூதை** (ஆங்கிலம்:Thoothai) என்பது இந்தியாவின் தமிழ்நாடு மாநிலத்தில் அமைந்துள்ள சிவகங்கை மாவட்டத்தில் திருப்புவனம் ஊராட்சி ஒன்றியத்தில் இருக்கும் 40-ஆவது கிராம ஊராட்சியும், திருப்புவனம் வட்டத்தின் 33-ஆவது வருவாய் கிராமமும் ஆகும்.

## அமைவிடம்
கொச்சி-மதுரை-இராமேசுவரம் தேசிய நெடுஞ்சாலை எண்-49 இல் திருப்புவனத்திலிருந்து சுமார்-15 கி.மீ தூரத்திலும் வைகை ஆற்றின் தென் கரையிலும் அமைந்துள்ள கிராமமுமாகும்

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 2,589 மக்கள் இங்கு வசிக்கின்றார்கள்.. இந்த வட்டத்தின் தலைமையகமாக **திருப்புவனம்** நகரம் உள்ளது. இந்த வட்டத்தின் கீழ் 43 வருவாய் கிராமங்கள் உள்ளன. இவர்களில் 50% ஆண்கள், 50% பெண்கள் ஆவார்கள். தூதை மக்களின் சராசரி கல்வியறிவு 81.92% ஆகும். இது இந்திய தேசிய சராசரி கல்வியறிவான 75% விட கூடியதே. தூதை மக்கள் தொகையில் 13.74%  ஆறு வயதுக்குட்பட்டோர் ஆவார்கள்.

## நிர்வாக அலகு
*மாவட்டம்: சிவகங்கை
*வருவாய் கோட்டம்: சிவகங்கை
*வட்டம்: திருப்புவனம்
*வருவாய் கிராமம்: தூதை
*ஊராட்சி ஒன்றியம்: திருப்புவனம்
*ஊராட்சி மன்றம்(பஞ்சாயத்து): தூதை

## ஆதாரங்கள்

## வெளி இணைப்புகள்
* மேப்பியாவில் தூதை அமைவிடம்

பகுப்பு:சிவகங்கை மாவட்டத்திலுள்ள கிராமங்கள்